recursal/SuperWikiNEXT-32B huggingface dataset:
மேல்வானிலிருந்து பார்க்கும்போது குதிரை-முகம் போலத் தோற்றம் அளிக்கும் மலை. "ஊராக் குதிரை" (புறநானூறு 168)
குதிரைமலை, ஆனைமலை தோட்டிமலை போன்ற மலைப்பெயர்கள் அவற்றின் உருவத்தால் பெயர் பெற்றவை. 

பிட்டன்  பிட்டன் மகன் பிட்டங்கொற்றன்  (அதியமான் நெடுமான்) அஞ்சி  அதியமான் மகன் பொகுட்டெழினி  ஆகியோர் இதனை ஆண்ட சங்ககால அரசர்கள்.

**குதிரைமலை** குதிரை போல் உருவம் கொண்டிருந்தது.  மேற்குத் தொடர்ச்சி மலையைக் கடந்து செல்ல இந்த மலைப்பகுதியில் கணவாய்(கவாஅன்) ஒன்று இருந்தது. இதனைக் **குதிரைக் கவான்** என வழங்கினர். இங்குள்ள சுனையில் மக்கள் நீராடி மகிழ்வது வழக்கம்.  இங்கு வாழ்ந்த மக்கள் மழவர் குடியினர். இவர்கள் பழனி எனப்படும் பொதினி மலை அரசன் முருகனைத் தாக்கினர். ஆவியர் குடிமக்களின் அரசன் முருகன் இவர்களை விரட்டினான். 

குதிரைமலை கொங்குநாட்டில் உள்ள மலை பரணிடப்பட்டது 2011-08-31 at the வந்தவழி இயந்திரம். 

கேரள மாநில ஏழங்குளம் கிராம பஞ்சாயத்து வார்டுகளில் ஒன்று குதிரைமுகம் என்னும் வார்டு.

அடிக்குறிப்பு
-------------

1. ↑  வெல்போர் வானவன் மறவன் நசையின் வாழ்நர்க்கு நன்கலம் சுரக்கும் பொய்யா வாய்வாட் புனைகழல் பிட்டன் மைதவழ் உயர்சிமைக் குதிரைக் கவாஅன் - அகம் 143
2. ↑  ஊராக் குதிரைக் கிழவ – புறம் 168
3. ↑  நெடுநெறிக் குதிரைக் கூர்வேல் அஞ்சி – அகம் 372
4. ↑  ஊராது ஏந்திய குதிரைக் கூர்வேல் கூவிளங் கண்ணி கொடும்பூண் எழினி - புறம் 158
5. ↑  தோட்டி போல் உருவம் கொண்ட மலை தொட்டபெட்டா
6. ↑  கோடு உயர் நெடு வரைக் கவாஅன், பகலே, பாடு இன் அருவி ஆடுதல் இனிதே; (குறுந்தொகை 353)
7. ↑   உருவக் குதிரை மழவர் ஓட்டிய முருகன் நற்பேர் நெடுவேள் ஆவி – அகம் 1
**மார்வெல் ஸ்டுடியோஸ்** (Marvel Studios) இந்த நிறுவனத்தை 1993ம் ஆண்டு இருந்து 1996ம் ஆண்டு வரை எல்லோராலும் **மார்வெல் பிலிம்ஸ்** என அறியப்பட்டது. இது ஒரு அமெரிக்கா நாட்டு திரைப்பட நிறுவனம் ஆகும். இந்த நிறுவனம் பர்பாங், கலிபோர்னியாவில் உள்ள த வால்ட் டிஸ்னி ஸ்டுடியோஸ் என்ற நிறுவனத்தின் துணை நிறுவனமாக உள்ளது. இதன் தலைமையிடமாக வால்ட் டிஸ்னி நிறுவனம் உள்ளது, இதன் தலைவர் கேவின் பிகே ஆவார்.

மார்வெல் ஸ்டுடியோ நிறுவனத்தால் தயாரிக்கப்பட்ட திரைப்படங்கள் பெரும்பாலும் பெரும்தொகை திரைப்படங்கள் ஆகும். இவ் திரைப்படங்களில் பெரும்பாலான திரைப்படங்கள் தமிழில் மொழி மற்றம் செய்யப்பட்டு வெளியிடப்பட்டது என்பது குறிப்பிடத்தக்கது. இந்த நிறுவனம் அயன் மேன் 2008ஆம் ஆண்டு முதல் அவெஞ்சர்ஸ்: எண்ட்கேம் 2019 ஆம் ஆண்டு வரை மார்வெல் திரைப் பிரபஞ்சத்திற்காக 23 திரைப்படங்களை தயாரித்துள்ளது. இந்த திரைப்படங்கள் அனைத்தும் ஒருவருக்கொருவர் தொடர்ச்சியைப் பகிர்ந்து கொள்கின்றன. மற்றும் மார்வெல் தொலைக்காட்சி என்ற நிறுவனம் மார்வெல் திரைப் பிரபஞ்ச தொலைக்காட்சி  நிகழ்ச்சிகளையும் தயாரித்துள்ளது.

இந்த நிறுவனம் மார்வெல் திரைப் பிரபஞ்சம் தவிர வேறு மார்வெல் கதாபாத்திரங்கங்களான எக்ஸ்-மென் மற்றும் ஸ்பைடர் மேன் திரைப்படத் தொடர்களையும் தயாரித்துள்ளது. இதில் வட அமெரிக்க வசூல் வருவாயில் 1 பில்லியன் டாலருக்கும் அதிகமான வருவாயை பெற்றது. மார்வெல் ஸ்டுடியோஸ் தொலைக்காட்சித் தொடர்களையும் உருவாக்கி வருகிறது. இந்த தொடர்கள் டிஸ்னி+ இல் ஒளிபரப்பாகிறது.

திரைப்படம்
----------

* முதன்மைக் கட்டுரை: மார்வெல் வரைகதைகள் அடிப்படையிலான திரைப்படங்களின் பட்டியல்
* முதன்மைக் கட்டுரை: மார்வெல் திரைப் பிரபஞ்சத் திரைப்படங்களின் பட்டியல்

தொலைக்காட்சி
------------

* முதன்மைக் கட்டுரை: மார்வெல் திரைப் பிரபஞ்ச தொலைக்காட்சி தொடர்களின் பட்டியல்

மேற்கோள்கள்
-----------

1. ↑  Donnelly, Matt (April 17, 2019). "Meet the Executive Avengers Who Help Kevin Feige Make Marvel Magic" (in en). *Variety*.. பார்த்த நாள்: April 17, 2019.
2. ↑  DeMott, Rick (November 13, 2009). "Marvel Studios Promotes Louis D'Esposito to Co-President". Animation World Network இம் மூலத்தில் இருந்து October 4, 2013 அன்று. பரணிடப்பட்டது... பார்த்த நாள்: October 2, 2013.

வெளி இணைப்புகள்
---------------

* அதிகாரப்பூர்வ இணையதளம்

| * பா
* உ
* தொ
வால்ட் டிஸ்னி நிறுவனம் |
| --- |
| 
* நிறுவனத்தின் காலவரிசை
* கையகப்படுத்தல்
* விமர்சனம்

 |
| ஸ்டுடியோமகிழ்கலை | 
* வால்ட் டிஸ்னி ஸ்டுடியோஸ் மோஷன் பிக்சர்ஸ்
* வால்ட் டிஸ்னி பிக்சர்ஸ்
* டிஸ்னிஇயற்கை
* வால்ட் டிஸ்னி அனிமேஷன் ஸ்டுடியோஸ்
* பிக்சார்
* மார்வெல் ஸ்டுடியோ
* லூகாஸ்பிலிம்
* 20ஆம் சென்சுரி பாக்ஸ்
* 20ஆம் சென்சுரி பாக்ஸ் அனிமேஷன்
	+ ப்ளூ ஸ்கை ஸ்டுடியோஸ்
* பாக்ஸ் 2000 பிக்சர்ஸ்
* சர்ச்லைட் பிக்சர்ஸ்
* டிஸ்னி இசை குழு
* டிஸ்னி நாடகக் குழு

 |  |
**மாலதி பாசப்பா** (**Malathi Basappa**) இந்திய வடிவழகி மற்றும் அழகு ராணியாவார். 1950 ஆம் ஆண்டு இவர் பிறந்தார். 1972 ஆம் ஆண்டில் பாரத சுந்தரியாக மாலதிக்கு முடிசூட்டப்பட்டது. இதே ஆண்டு நடைபெற்ற உலக அழகிப் போட்டிக்கு மாலதி பாசப்பா இந்தியாவை பிரதிநிதித்துவப்படுத்தினார். இப்போட்டியில் 4 ஆவது இடத்தைப் பிடித்தார்.

வாழ்க்கைக் குறிப்பு
-------------------

பாசப்பா இந்தியாவின் மைசூர் நகரில் பிறந்தார். ஓர் அரசியல் கௌரவ பட்டதாரியான இவர் தேசிய அளவிலான கூடைப்பந்து வீராங்கனையாகவும், பரதநாட்டிய நடனக் கலைஞராகவும் இருந்தார். இந்தியாவின் வடிவழகியான இவர் பாரத சுந்தரி 1972 என்ற போட்டியில் பங்கேற்றார். அந்த நாட்களில் ஃபெமினா இந்திய அழகி அமைப்பு உலக அழகிப் போட்டிக்கான உரிமையை வைத்திருக்கவில்லை.  போட்டியில் வென்ற இவருக்கு இந்திய அழகி என்ற பொருளில் *பாரத சுந்தரி 1972 என்று* முடிசூட்டப்பட்டது. இதே ஆண்டு மாலதி பாசப்பா உலக அழகிப் போட்டியிலும் இந்தியாவை பிரதிநிதித்துவப்படுத்தினார்.

மேற்கோள்கள்
-----------

1. ↑  "Miss World 1972" இம் மூலத்தில் இருந்து 26 ஜூலை 2014 அன்று. பரணிடப்பட்டது.. .
2. ↑  "Pageantopolis: Miss World 1972" இம் மூலத்தில் இருந்து 14 May 2014 அன்று. பரணிடப்பட்டது.. .
3. ↑  "Miss India contests: History" இம் மூலத்தில் இருந்து 25 ஜூலை 2014 அன்று. பரணிடப்பட்டது.. .
**ஸ்கூபி-டூ** (Scooby-Doo) என்பது ஒரு அமெரிக்க இயங்குபடத் தொடராகும். இது 1969 இல் இருந்து தற்போது வரை வெளியான பல்வேறு படத்தொடர்களின் கருப்பொருளாகும். முதலில் வெளியான *ஸ்கூபி-டூ வேர் ஆர் யூ* எனும் தொடர் ஹன்னா-பார்பரா இயக்ககத்திற்காக ஜோ ரூபி மற்றும் *கென் ஸ்பியர்ஸ்* என்போரால் உருவாக்கப்பட்டது. இதில் சித்தரிக்கப்படுவது - பிரெட் ஜோன்ஸ், டாப்னே ப்ளேக், வெல்மா டின்க்லீ, ஷேகி ராஜர்ஸ், மற்றும் இவர்களது ஸ்கூபி-டூ என்னும் பேசும் பழுப்பு கிரேட் டேன் நாய். இவர்கள் தங்கள் மர்ம-இயந்திரம் எனும் வாகனத்தில் மேற்கொள்ளும் சாகசங்கள் இந்த தொடரின் மத்திய அம்சமாகும்.

இத்தொடர் குழந்தைகள் முதல் பெரியவர் வரை அனைவரிடமும் வரவேற்பைப் பெற்றது. இதைத் தொடர்ந்து பல்வேறு இணைத்தொடர்கள் வெளியாகின. மேலும் சில கதாபாத்திரங்கள் சேர்க்கப்பட்டு பல ஆண்டுகளாக வெற்றிகரமாக வெளியான ஸ்கூபி-டூ பல பரிசுகளையும் விருதுகளையும் வென்றுள்ளது.

2013 இல் வெளியான கருத்துக்கணிப்பில் ஸ்கூபி-டூ சித்திரப்பட வரிசையில் 5ஆம் இடத்தைப் பிடித்தது.

மேற்கோள்கள்
-----------

1. ↑  "TV Guide Magazine's 60 Greatest Cartoons of All Time". *TV Guide*.. பார்த்த நாள்: October 27, 2014.
கணிதத்தில் **இயற்கணிதச் சார்பு** (*algebraic function*) என்பது ஒரு பல்லுறுப்புக்கோவைச் சமன்பாட்டின் மூலமாக (root of a polynomial) வரையறுக்கப்படும் சார்பாகும். பெரும்பாலும் இயற்கணிதச் சார்புகள் கூட்டல், கழித்தல், பெருக்கல், வகுத்தல், பின்ன அடுக்குகளுக்கு உயர்த்தல் போன்ற இயற்கணிதச் செயல்களைக் கொண்ட முடிவுறு உறுப்புகளைக் கொண்டிருக்கும். 

எடுத்துக்காட்டுகள்:

{\displaystyle f(x)=1/x,f(x)={\sqrt {x}},f(x)={\frac {\sqrt {1+x^{3}}}{x^{3/7}-{\sqrt {7}}x^{1/3}}}}
எனினும் இவ்வாறு முடிவுறு கோவைகளாக எழுத முடியாத சில இயற்கணிதச் சார்புகள் உள்ளன.

எடுத்துக்காட்டு:

{\displaystyle f(x)^{5}+f(x)^{4}+x=0}.
*n* படியில், *x* எனும் ஒரு மாறியில் அமைந்த இயற்கணிதச் சார்பு {\displaystyle y=f(x)} ஆனது கீழ்வரும் இயற்கணிதச் சமன்பாட்டை நிறைவு செய்யும்:

{\displaystyle a\_{n}(x)y^{n}+a\_{n-1}(x)y^{n-1}+\cdots +a\_{0}(x)=0}
இதிலுள்ள கெழுக்கள் *a**i*(*x*) , பல்லுறுப்புக்கோவை *x* இல் அமைந்த பல்லுறுப்புக்கோவைகளாக இருக்கும். *a**i* க்களின் மதிப்புகள் கணம் *S* இல் அமைந்திருக்கும். பெரும்பாலும் {\displaystyle S=\mathbb {Q} } ஆக இருக்கும். தரப்பட்ட விகிதமுறு எண்ணில், அத்தகைய ஒரு இயற்கணிதச் சார்பின் மதிப்பு, இயற்கணித எண் எனப்படும்.

இயற்கணிதச் சார்பாக இல்லாத சார்பு, விஞ்சிய சார்பு ஆகும்.

எடுத்துக்காட்டுகள்:

{\displaystyle \exp(x),\tan(x),\ln(x),\Gamma (x)}.
விஞ்சிய சார்புகளின் சேர்ப்பு ஒரு இயற்கணிதச் சார்பாக அமையலாம்:

{\displaystyle f(x)=\cos(\arcsin(x))={\sqrt {1-x^{2}}}}.
*m* மாறிகளில் அமைந்த இயற்கணிதச் சார்பானது, *m* + 1 மாறிகளில் அமைந்த பல்லுறுக்கோவைச் சார்பின் மூலமாக அமையும் சார்பு (*y*) ஆக வரையறுக்கப்படுகிறது:

{\displaystyle p(y,x\_{1},x\_{2},\dots ,x\_{m})=0.\,}

ஒரு மாறியிலமைந்த இயற்கணிதச் சார்புகள்
-------------------------------------

* {\displaystyle y-p(x)=0.\,} சமன்பாட்டின் தீர்வாக அமையும் பல்லுறுப்புக்கோவை {\displaystyle y=p(x)} ஒரு இயற்கணிதச் சார்பு

* {\displaystyle q(x)y-p(x)=0} சமன்பாட்டின் தீர்வாக அமையும் விகிதமுறு சார்பு {\displaystyle y={\frac {p(x)}{q(x)}}} ஒரு இயற்கணிதச் சார்பு.

* {\displaystyle y^{n}-p(x)=0.} சமன்பாட்டின் *n* ஆம் மூலமான {\displaystyle y={\sqrt[{n}]{p(x)}}} ஒரு இயற்கணிதச் சார்பு.

வரலாறு
------

கணிதவியலாளர் ரெனே டேக்கார்ட்டின் காலத்திலிருந்தே இயற்கணிதச் சார்பு குறித்த கருத்துக்கள் நிலவின. முதன்முதலாக, 1794 இல் கணிதவியலாளர் எட்வர்டு வார்னிங்கின் கட்டுரையில் இயற்கணிதச் சார்பு காணப்பட்டுள்ளது: 

y ஆயதொலைவைக் குறிக்கும் ஒரு கணிமம், x ஆயதொலைவின் இயற்கணிதச் சார்பாக அமைந்தால், வகுத்தல், மூலம் காணல் போன்ற கணிதச் செயல்களால் தொடர் விரிவாக அதனை மாற்றிக்கொண்ட பின்னர் தொகையிட வேண்டும்.

மேற்கோள்கள்
-----------

* Lars Ahlfors (1979). *Complex Analysis*. McGraw Hill.
* Bartel Leendert van der Waerden (1931). *Modern Algebra, Volume II*. Springer.

வெளியிணைப்புகள்
---------------

விக்கிமீடியா பொதுவகத்தில்,  
 ***இயற்கணிதச் சார்புகள்***   
என்பதின் ஊடகங்கள் உள்ளன. 

* Definition of "Algebraic function" in the Encyclopedia of Math
* Weisstein, Eric W. "Algebraic Function", *MathWorld*.
* *Algebraic Function* at PlanetMath.
* Definition of "Algebraic function" பரணிடப்பட்டது 2020-10-26 at the வந்தவழி இயந்திரம் in David J. Darling's Internet Encyclopedia of Science
**உப்பலா ஆறு** (Uppala River) கர்நாடகா மற்றும் கேரளா மாநிலங்களில் பாய்கிறது.  50 கிலோமீட்டர் நீளம் கொண்ட உப்பலா ஆறு கேரளாவின் 26 ஆவது நீளமான நதியாகும்.   கடல் மட்டத்திலிருந்து 150 மீட்டர் உயரத்தில் கர்நாடகாவில் உள்ள தட்சிண கன்னடா மாவட்டத்தில் வீரகம்பா மலையிலிருந்து உப்பலா ஆறு உருவாகிறது. முதன்மையாக மேற்கு திசையில் பாய்ந்து கேரளாவிலுள்ள காசர்கோடு நகருக்கு வடக்கே 22 கிலோமீட்டர் தொலைவிலுள்ள உப்பலா நகருக்கு அருகில் அரபிக் கடலில் கலக்கிறது. உப்பலா நதி 250 சதுர கிலோமீட்டர் நீர்ப்பிடிப்புப் பகுதியைக் கொண்டுள்ளது. இதில் 174 சதுர கிலோமீட்டர் பரப்பளவு கர்நாடக மாநிலத்தில் உள்ளது.

பாதை
----

உப்பலா ஆறு கர்நாடகா மாநிலத்தின் தட்சிண கன்னடா மாவட்டத்தின் வீர்கம்பா மலைகளின் பகுதியான காலஞ்சிமலை காப்புக்காடுகளில் இருந்து உருவாகிறது. ஆரம்பத்தில் இது கர்நாடகாவின் மலைப்பாங்கான நகரங்களான விட்லா, பள்ளிகே மற்றும் புதோட்டு வழியாக பாய்கிறது.  பின்னர் இந்த ஆறு கேரளாவுக்குள் நுழைந்து ஐதாகுமேர், மியாபடவு, மீஞ்சா, பேக்கூர், முளிஞ்சா, மச்சிபைல், உப்பலா, பொய்யா, மஞ்சேசுவர், பங்க்ரமஞ்சேசுவர் ஆகிய நகரங்கள் வழியாகப் பாய்ந்து உப்பலா அருகே ஓசபெட்டு கிராமத்தில் அரபிக்கடலில் கலக்கிறது.

மேற்கோள்கள்
-----------

1. 1 2 3  "Distribution of Freshwater Fishes in the Uppala River, Kasargod District, Kerala". *The Journal of the Bombay Natural History Society* **96**: 334–335. 1999. .
2. ↑  "District Census Handbook - Kasaragod District 2011". Directorate of Census Operations-Kerala. 2011-10-01. .
3. ↑  Nair, Adoor K. K. Ramachandran (1986) (in en). *Kerala State Gazetteer*. State Editor, Kerala Gazetteers. .
4. ↑   (in en) *The Journal of the Bombay Natural History Society*. Bombay Natural History Society. 1999. .
5. ↑  Jayappa, K. S. (2009-01-31) (in en). *Coastal Environments: Problems and Perspectives*. I. K. International Pvt Ltd. .
**சூ சுவெங் வா** (*Zhu Juan Hua*) என்பவர் ஒரு சீனப் பெண்ணாவார். இவர் **கலையரசி** என தனது பெயரை தமிழ்ப் பெயராக மாற்றிக்கொண்டு, சீனா, பீஜிங்கில் ஒலிப்பரப்பாகும் சீனத் தமிழ் வானொலியின் இயக்குநராகவும் முதன்மை தமிழ் அறிவிப்பாளராகவும் 1975 ஆம் ஆண்டு முதல் கிட்டத்தட்ட 38 ஆண்டுகளாகப் பணி புரிந்து வருகிறார். அத்துடன் தமிழ்நாடு தஞ்சாவூர் சென்று தமிழ் கற்ற இவர் தமிழ் மொழியை சரளமாக பேசவும் கூடியவர்.

கலையரசியின் கூற்றின் படி
------------------------

சீனத் தமிழ் வானொலியின் அறிவிப்பாளரான கலையரசியின் கூற்றின் படி, பதிவுசெய்யப்பட்ட நேயர்கள் எண்ணிக்கை கிட்டத்தட்ட 30,000 பேர் இருப்பதாக அறியப்படுகிறது. சீனத் தமிழ் வானொலியில் பணிபுரியும் சீனர்கள் தமிழ் மொழி அனுபவம் உள்ளவர்களாகவும், மேலும் தமிழ் மொழி கற்றுவரும் சீன மாணவர்கள் இருப்பதாகவும் கலையரசி கூற்றின் ஊடாக அறியமுடிகிறது.

தமிழ் மொழி வளர்ச்சியில் சீனா
----------------------------

2012 ஆம் ஆண்டு தமிழ்நாட்டில் நடைபெற்ற ஔவை அரங்கம் நிகழ்ச்சியல் கலந்துக்கொண்ட கலையரசி "தமிழ் மொழி வளர்ச்சியில் சீனா" எனும் தலைப்பில் ஒரு ஆய்வுக் கட்டுரையை வாசித்தார். "எங்கள் வாழ்வும் எங்கள் வளமும் மங்காத தமிழென்று சங்கே முழங்கு" என தொடர்ந்த அவர், ஆயிரக் கணக்கான ஆண்டுகளுக்கு முன்னால் தோன்றிய தொன்மொழி தமிழ் மீது பற்றுக்கொண்டு அதனை எமது நாட்டில் (சீனாவில்) பரவிடச் செய்யும் வற்றாத தாகத்துடன் செயல்பட்டு வருவதாக கூறினார். அத்துடன் பண்டைக்கால மொழிகளில் தமிழ் மொழியும் சீன மொழியும் இடம்பெற்றுள்ளன என்ற பெருமை உணர்வுடன் சீனாவில் தமிழ் மொழியின் வளர்ச்சிக்காக சீன வானொலியின் தமிழ்ப் பிரிவில் பங்காற்றிவரும் தனது பணிகள் பற்றியும் விவரித்தார். அத்துடன் சீன வளங்களை தமிழ் மொழியிலும், தமிழ் வளங்களை சீன மொழியிலும் கொண்டு சென்று சீனர்களுக்கும் தமிழர்களுக்கும் இடையில் பரிமாற்றத்தை வளர்ப்பதன் மூலம் இருமொழியினருக்கும் இடையே என்றும் இருக்கும் தொடர்பை வளர்க்க வேண்டிய அவசியத்தையும் வலியுறுத்தினார். இதனை தமிழ் சமூகம் கருத்தில் கொண்டு அதற்கான செயல்திட்டங்களை முன்னெடுக்க வேண்டும் எனும் வேண்டுகோள் அவரது ஆய்வுக் கட்டுரையின் வாசிப்பூடாக தென்பட்டது.

சான்றுகள்
---------

1. ↑  Chinese Tamil Radio International (CRI), Beijing. - Kalaiarasi
2. ↑  மலர் விழா - Chinese Flower Festival in TAMIL
3. ↑  - Kalaiarasi
4. ↑  சீனாவில் தமிழ் மணம்

வெளியிணைப்புகள்
---------------

* At 49, China’s Tamil radio station plans an expansion
* China's CRI Preserving Tamil
* From Beijing to Villupuram, a radio station spreads its reach
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Euprotomicrus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**குள்ளச் சுறா** (*Pygmy shark*)(*யூப்ரோடோமிக்ரசு பிசுபினாடசு*) என்பது சுறாமீன்களில் குள்ள நில சுறாவினை தொடர்ந்து சிறிய சுறா மீன் சிற்றினமாகும். இது டலாட்டீடே குடும்பத்தில் ***யூப்ரோடோமிக்ரசு*** பேரினத்தின் ஒற்றை வகை உயிரலகினைக் கொண்டது. இவற்றில் பெண் சுறாக்கள் சுமார் 25 செ.மீ. வரையும் ஆண் சுறாக்கள் 22 செ. மீ. நீளம் வரை இருக்கும்.

குள்ளச் சுறாக்கள் உள்பொரி முட்டை மூலம் இனப்பெருக்கம் செய்கின்றன. ஒவ்வொரு முறையும் எட்டு குஞ்சுகளை உற்பத்தி செய்கின்றன.

பாதுகாப்பு நிலை
---------------

சூன் 2018-ல், நியூசிலாந்து பாதுகாப்புத் துறை, நியூசிலாந்து அச்சுறுத்தல் வகைப்பாடு அமைப்பின் கீழ் "பாதுகாப்பான வெளிநாடுகள்" என்ற தகுதியுடன் குள்ளச் சுறாவை "அச்சுறுத்தலல்ல" என வகைப்படுத்தியது.

மேற்கோள்கள்
-----------

1. ↑  Burgess, G.H. (2015). "*Euprotomicrus bispinatus*". *IUCN Red List of Threatened Species* **2015**: e.T60210A3093076. doi:10.2305/IUCN.UK.2015-4.RLTS.T60210A3093076.en.. பார்த்த நாள்: 19 November 2021.
2. ↑  Roberts, Clive. *The fishes of New Zealand*.
3. ↑  Compagno, L.J.V.. "Pygmy shark (Euprotomicrus bispinatus)". .
4. ↑  Carpenter, Kent E.; Valdestamon, Roxanne Rei (2019). "Euprotomicrus bispinatus (Quoy & Gaimard, 1824) Pygmy shark". .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q942277
* விக்கியினங்கள்: Euprotomicrus bispinatus
* ADW: Euprotomicrus\_bispinatus
* AFD: Euprotomicrus\_bispinatus
* BOLD: 76468
* FishBase: 693
* GBIF: 2420886
* iNaturalist: 100775
* IRMNG: 10793141
* ITIS: 160718
* IUCN: 60210
* என்.சி.பி.ஐ: 305515
* NZOR: 3b02f6d2-8596-4c69-93bb-404902de540c
* WoRMS: 215608

 |
**2022 சில்சார் வெள்ளம்** (2022 Silchar Floods) என்பது இந்தியாவின் அசாம் மாநிலத்தில் 2022 ஆம் ஆண்டு சூன் மாதம் 19 ஆம் தேதி ஏற்பட்டது. 2022 ஆம் ஆண்டு அசாம்-வங்காளதேச வெள்ளத்தின் ஒரு பகுதியாக பெத்குண்டியில் பராக் ஆறு உடைந்ததால் இந்த வெள்ளம் ஏற்பட்டது. வெள்ளம் 32 மாவட்டங்களில் 5.4 மில்லியன் மக்களைப் பாதித்தது.  200 எண்ணிக்கைக்கும் மேற்பட்டவர்கள் உயிரிழந்தனர்.   சில்சார் நகரம் உடைப்புக்கு வெறும் ஒரு கிலோமீட்டர் தொலைவிற்குள் இருந்ததால் மிகவும் மோசமாக பாதிக்கப்பட்டது, நகரத்தின் 90 சதவீதம் நீருக்கடியில் மூழ்கி இருந்தது.  இப்பகுதியில் வெள்ளம் ஏற்படுவதற்கு பல காரணங்கள் இருந்தாலும்,  வெள்ளம் ஏற்படுத்திய சேதத்தின் அளவிற்கு மனிதனால் உருவாக்கப்பட்ட சில திட்டவட்டமான காரணங்களும் இருந்தன. அப்போதைய அசாம் மாநில முதல்வர் இமந்தா பிசுவா சர்மாவும் மக்களுக்கு ஆற்றிய உரையில் இதை குறிப்பிட்டார். 

சூலை மாதம் 2 ஆம் தேதியன்று வெள்ளத்தை ஏற்படுத்திய கரையை உடைத்ததற்காக காபூல் கான் என்ற ஒருவர் கைது செய்யப்பட்டார். அத்துமீறி அக்காட்சியை ஒளிப்பதிவும் இவர் எடுத்திருந்தார்.  சூலை 6 ஆம் தேதிக்குள், இதே செயலுக்காக மேலும் 3 பேர் கைது செய்யப்பட்டனர்.  அசாம் முதல்வர் இமந்த பிசுவா சர்மா, வெள்ளம் மனிதர்களால் உருவாக்கப்பட்ட பேரிடர் என்றும், இதற்குக் காரணமானவர்கள் கடுமையான தண்டனைக்கு உள்ளாவார்கள் என்றும் கூறினார்.  இந்தச் செயலை நாசவேலை எனவும் அவர் குறிப்பிட்டுள்ளார். 

சில்சார் நகரம் 11 நாட்களுக்கு நீரில் மூழ்கியது, சில இடங்களில் தண்ணீர் 12 அடிகள் (3.7 மீட்டர்கள்) வரை உயர்ந்திருந்தது.

மேற்கோள்கள்
-----------

1. 1 2  "Encephalitis deaths add to post-flood worries in Assam". *Hindu*. 6 July 2022. .
2. ↑  "Assam floods: 12 more dead, 31.5 lakh affected, Silchar still under water". 2022-06-29. .
3. ↑  "What Is Causing Unprecedented Floods In Assam? Climate Change Or Sloppy Management?". *Outlook*. 5 July 2022. .
4. ↑  Jaiswal, Umanand (4 July 2022). "Assam: Three more held for damaging Silchar dyke". *Telegraph*. .
5. ↑  Time, The Readers (2022-06-26). "7 Reasons and Measures of Flood in Silchar: Infrastructural or Geographical Issue". .
6. ↑  Quint, The (2022-07-07). "2 Held After CM Sarma Says Silchar Floods Man-Made; Cop Denies Communal Angle". .
7. ↑  "Assam: Man arrested for breached Barak embankment that led to Silchar flooding". *New Indian Express*. 2 July 2022. .
8. ↑  Goswami, BB (4 July 2022). "Assam: 3 more held in Silchar dyke sabotage case". *Times of India*. .
9. ↑  "Silchar Flood: 3 people arrested for breaking Barak river embankment". *Guwahati Plus*. 6 July 2022. .
10. ↑  Talukdar, Sushanta (25 August 2022). "Silchar submerged: How illegal cutting of embankment led to floods". *Frontline*. .
**வெண்முதுகுச் சில்லை** (*White-rumped munia*) என்பது தென்இந்தியாவில் காணப்படும் கிளை அல்லது கொம்பினைப் பற்றிக்கொண்டு அமர்வதற்கேற்ற கால்களையுடைய பறவைகள் குடும்பத்தை சார்ந்த சிற்றினமாகும். தென்இந்தியாவில் அவை நான்கு துணை குடும்பங்களாக காணப்படுகிறது. அவற்றில் இது பசேரிடே குடும்பத்தை சார்ந்தது ஆகும்.

பெயர்கள்
--------

தமிழில் :**வெண்முதுகுச் சில்லை**
ஆங்கிலப்பெயர் :**White - rumped Munia**
விலங்கியல் பெயர் : *இலாஞ்சுரா சிடிரையேட்டா* (***Lonchura striata***)

உடலமைப்பு
---------

*வெண்முதுகுச் சில்லை*
இதன் உடல் நீளம் சுமார் 10 செ. மீ. ஆகும். பருத்த கூரிய நீல நிற அலகு கொண்டது. இதன் உடலின் மேற்பகுதி பழுப்பாக வெள்ளைப் பிட்டத்துடன் காணப்படும். தொண்டையும் மார்பும் கரும் பழுப்பாகவும் வயிறு வெண்மையாகவும் இருக்கும்.

காணப்படும் பகுதிகள்
-------------------

தமிழ்நாடெங்கும் பரவலாக சமவெளிகளிலும் மலைகளிலும் சுமார் 8 முதல் 15 வரையான குழுவாகப் காணப்படும்.

உணவு
----

*வெண்முதுகுச் சில்லை*
பயிர்கள் விளைந்து நிற்கும். விளைநிலங்களில் தானியங்களைத் தின்று கேடு செய்யும் மண்பாதைகளிலும் அறுவடை முடிந்த வயல்களிலும் தாவித் திரிந்து இரைதேடும். மென் குரலில் கத்தும் இது இரவில் புள்ளிச் சில்லை. தூக்கணாங்குருவி ஆகியவற்றோடு கூட கரும்புக்காடு, லாண்டானா புதர் ஆகியவற்றில் அடையும்.

*வெண்முதுகுச் சில்லை* **குளிக்கும் தருணம்**

இனப்பெருக்கம்
-------------

ஜூலை முதல் டிசம்பர் வரை மூங்கில் இலை புல்லின் அகன்ற இலை ஆகியன கொண்டு பந்து வடிவிலான கூட்டினை அமைக்கும். கூட்டினுள் மெத்தென்று ஆக்க வைக்கப்பட்ட புல்லின் பூவோடுகூடிய இனுக்குகள் நுழைவாயிலுக்கு வெளியே குழல் அமைப்பில் நீட்டிக் கொண்டிருக்கும். சிறுமரங்களின் வெளிப்பட நீண்டிருக்கும் கிளைகளிடையே தரையிலிருந்து 4மீ. உயரத்துக்கு உள்ளாக இதன் கூடு அமைந்திருக்கும் 3 முதல் 8 வரை முட்டைகள் இடும்.

*தையல் சிட்டின் கூட்டருகே வெண்முதுகுச் சில்லை*.

வெளி இணைப்புகள்
---------------

* Species factsheet பரணிடப்பட்டது 2007-09-29 at the வந்தவழி இயந்திரம் - BirdLife International

மேற்கோள்கள்
-----------

1. ↑  "*Lonchura striata*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2* (பன்னாட்டு இயற்கைப் பாதுகாப்புச் சங்கம்). 2012.. பார்த்த நாள்: 26 November 2013.
2. ↑  "White-rumped\_munia வெண்முதுகுச் சில்லை".. பார்த்த நாள்: 4 அக்டோபர் 2017.
3. ↑  **தமிழ்நாட்டுப் பறவைகள்** *முனைவர் க.ரத்னம்*-மெய்யப்பன் பதிப்பகம்,பக்கம் எண்:152

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q574939
* விக்கியினங்கள்: Lonchura striata
* ADW: Lonchura\_striata
* Avibase: 22BE6FC55BAEACF7
* BirdLife: 22719806
* BOLD: 104991
* ஈபேர்டு: whrmun
* EoL: 1050425
* EPPO: UROLST
* Euring: 16200
* GBIF: 2493618
* iNaturalist: 13887
* IRMNG: 10862020
* ITIS: 560868
* IUCN: 22719806
* NBN: NHMSYS0001689546
* என்.சி.பி.ஐ: 40157
* Xeno-canto: Lonchura-striata

 |
**காக்கூர் அரசு மேல்நிலைப் பள்ளி** (*Government Higher Secondary School, Kakkoor*) இந்தியாவின் தமிழ்நாடு மாநிலம் இராமநாதபுரம் மாவட்டத்தில் உள்ள முதுகுளத்தூர் வட்டம் காக்கூர் கிராமத்தில் அமைந்துள்ளது. முதுகுளத்தூரிலிருந்து இராமநாதபுரம் செல்லும் சாலையில் 7 கி.மீ தொலைவில் காக்கூர் அரசு மேல்நிலைப் பள்ளி உள்ளது. தமிழ்நாடு மாநில அரசாங்கத்தின் பள்ளிக்கல்வித் துறையின் கட்டுப்பாட்டில் பள்ளி செயல்படுகிறது. 6 முதல் 12 ஆம் வகுப்பு வரை படிக்கும் மாணவர்கள் இங்கு கல்வி கற்கின்றனர். மாணவர்கள் பல்வேறு போட்டிகளிலும் கலந்து கொள்கின்றனர்.

காக்கூர் அரசு மேல்நிலைப் பள்ளி 5.25 ஏக்கரில் அமைந்துள்ளது. 3.00 ஏக்கரில் விளையாட்டு மைதானம் அமைந்துள்ளது. ‘ப’ வடிவ அமைப்பில் கட்டிடம் அமைக்கப்பட்டு இதில் 15 வகுப்பறைகளும் 4 ஆய்வக அறைகளும் அமைக்கப்பட்டுள்ளன.

மேற்கோள்கள்
-----------

1. ↑  "ராமநாதபுரம் மாவட்டத்தில் 94 அரசு பள்ளிகள் உட்பட 178 பள்ளிகள் 100 சதவீதம் தேர்ச்சி". தினமலர்.. பார்த்த நாள்: 24 December 2023.
2. ↑  mohan (2019-09-22), "இராமநாதபுரத்தில் அண்ணா பிறந்த நாள் விரைவு சைக்கிள் போட்டி. வெற்றி பெற்ற மாணவ, மாணவர்களுக்கு மாவட்ட ஆட்சியர் பரிசு வழங்கினார்", *www.keelainews.com* (in அமெரிக்க ஆங்கிலம்), retrieved 2023-12-24
**காவேரிப்பாக்கம் ஏரி** என்பது இந்திய ஒன்றியம், தமிழ்நாட்டின், இராணிப்பேட்டை மாவட்டம் நெமிலி வட்டத்தில் இருக்கும் ஒரு ஏரி ஆகும்.

காவேரிப்பாக்கம் ஏரியானது பல நூற்றாண்டுகள் பழமை வாய்ந்தது. தமிழ்நாட்டின் மூன்றாவது பெரிய ஏரி ஆகும். இது 3968 ஏக்கர் பரப்பளவுவும், 1,474 மில்லியன் கன அடி கொள்ளளவும் கொண்டது. இது பல்லவ மன்னன் மூன்றாம் நந்திவர்மனால் வெட்டபட்டது. இந்த ஏரியின் உயரம் 30.65 அடி, கரையின் அகலம் 11 அடி (3.5 மீட்டர்), கரையின் நீளம் 8.35 கிலோ மீட்டர் ஆகும். ஏரிக் கரையின் பலத்துக்காக ஏரியின் உள்கரையில் மிகப் பெரிய பாறைகள் ஒன்றன் மீது ஒன்றாக அடுக்கபட்டுள்ளன. இந்த ஏரியில் 10 மதகுகளும், இரண்டு நீர் வழிந்தோடிகளும் உள்ளன.

இந்த ஏரி பாலாற்றில் இருந்து அமைக்கபட்ட வாய்கால் வழியாக நீரைப் பெறுகிறது. இந்த ஏரியில் இருந்து 14 கிராமங்களின் 6278 ஏக்கர் நிலம் பாசன வசதி பெறுகின்றது. இந்த ஏரியின் உபரி நீரானது கொசஸ்தலை ஆற்றின் நீராதாரமாக உள்ளது.

மேற்கோள்கள்
-----------

1. ↑  கோடையிலும் கடல்போல் காட்சியளிக்கும் ஏரி, தினமணி, 2021 ஏப்ரல் 19
2. ↑  பல்லவர் வரலாறு நூல், ஆசிரியர் டாக்டர். மா. இராசமாணிக்கனார் அத்தியாயம் 18. பல்லவர் ஆட்சி
3. ↑  "முக்கிய ஆறுகளில் நீர்வரத்து காரணமாக ஒருங்கிணைந்த வேலூர் மாவட்டத்தில் 72 ஏரிகள் நிரம்பின: காவேரிப்பாக்கம் ஏரி வேகமாக நிரம்பி வருகிறது" (in ta). .
4. ↑  "காவேரிப்பாக்கத்தில் 900 ஆண்டுகள் பழமையின் பரிதாபம் 3,968 ஏக்கரில் கடல்போல் காட்சியளித்த ஏரி கட்டாந்தரையாச்சு" இம் மூலத்தில் இருந்து 2022-01-05 அன்று. பரணிடப்பட்டது.. .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Poupartia|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**பாபர்டியா போர்பனிக**(தாவர வகைப்பாட்டியல்:*Poupartia borbonica*) என்ற தாவரயினம், தாவரக் குடும்பமான முந்திரி குடும்ப இனங்களில் ஒன்றாகும். மொரிசியசு, ரீயூனியன் நாடுகளில் இவ்வினம் காணப்படுகின்றன.

மேற்கோள்கள்
-----------

1. ↑  Page, W. (1998). "*Poupartia borbonica*". *IUCN Red List of Threatened Species* **1998**: e.T30744A9575811. doi:10.2305/IUCN.UK.1998.RLTS.T30744A9575811.en.. பார்த்த நாள்: 14 November 2021.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2409233
* விக்கியினங்கள்: Poupartia borbonica
* ARKive: poupartia-borbonica
* EPPO: PPXBO
* GBIF: 3661515
* iNaturalist: 184901
* IPNI: 70292-1
* IUCN: 30744
* என்.சி.பி.ஐ: 1803839
* POWO: urn:lsid:ipni.org:names:70292-1
* Tropicos: 100361675

 |
**பரோ சோனா பள்ளிவாசல் (Baro Shona Masjid)** ( சிறந்த தங்க பள்ளிவாசல் ) **பரோதௌரி மஸ்ஜித்** (12-வாயில் பள்ளிவாசல்) என்றும் அழைக்கப்படும் இது இந்தியாவின் மேற்கு வங்காளத்தில் உள்ள கௌடாநகரில் அமைந்துள்ளது. கி.பி.1526 இல் இது கட்டி முடிக்கப்பட்ட இது மால்டா நகரத்திலிருந்து தெற்கே 12 கிமீ தொலைவில் ராம்கேலிக்கு தெற்கே அரை கிலோமீட்டர் தொலைவில் அமைந்துள்ளது. இடிபாடுகளுடன் காணப்படும் இந்த பள்ளிவாசல் இந்தியா-வங்காளதேச எல்லைக்கு மிக அருகில் உள்ளது. செங்கல் மற்றும் கல்லால் ஆன பிரம்மாண்டமான செவ்வக அமைப்பைக் கொண்ட இந்த பள்ளிவாசல் கௌடாவின் மிகப்பெரிய நினைவுச்சின்னமாகும். பன்னிரண்டு வாயில்கள் என்ற பெயரில் அழைக்கப்பட்டாலும், உண்மையில் இது பதினொன்றையேக் கொண்டுள்ளது. 

மேற்கு வங்காளத்தில் உள்ள தேசிய முக்கியத்துவம் வாய்ந்த நினைவுச்சின்னங்களின் பட்டியலின் படி இது இந்தியத் தொல்லியல் ஆய்வகத்தின் பட்டியலிடப்பட்ட நினைவுச்சின்னமாகும்.

வரலாறு
------

பள்ளிவாசல் என்பது முஸ்லிம்களுக்கு புனிதமான இடமாகும். பள்ளிவாசல் என்பது இஸ்லாத்தை பின்பற்றுபவர்கள் அனைவரும் வழிபடும் இடமாகும். உலகெங்கிலும் உள்ள பள்ளிவாசல்கள் முஸ்லிம்களுக்கு பொதுவான முக்கியத்துவத்திற்காகவும், இஸ்லாமிய கட்டிடக்கலை மற்றும் இஸ்லாமிய கலாச்சாரத்தின் பிரதிநிதித்துவத்திற்காகவும் நன்கு அறியப்பட்டவை. மசூதி அனைத்து முஸ்லிம்களும் ஒன்று கூடி பிரார்த்தனை செய்யும் இடமாக இருந்தாலும், மசூதியானது உலகம் முழுவதும் பிரபலமான அழகிய கட்டிடக்கலை இடமாகவும் இருக்கலாம்.

பரோ சோனா பள்ளிவாசலின் கட்டுமானம், 50.4 மீ 22.8 மீ மற்றும் 12 மீ. உயரத்தில், வங்காள சுல்தான் அலாவுதீன் உசைன் சாவால் தொடங்கப்பட்டது. பின்னர், கி.பி 1526 இல் அவரது மகன் நசிருதின் நசரத் சாவால் முடிக்கப்பட்டது. இந்தோ-அரேபிய கட்டிடக்கலை மற்றும் அலங்கார கல் செதுக்கல்களால் கட்டப்பட்டுள்ள் இந்த பள்ளிவாசல் சுற்றுலா பயணிகளின் சிறப்பு ஈர்ப்பாக உள்ளது.

மேற்கோள்கள்
-----------

குறிப்புகள்
-----------


1. ↑  Ramkeli
2. 1 2  Place to Visit Malda district Official website.
3. ↑  "List of Ancient Monuments and Archaeological Sites and Remains of National Importance". *West Bengal* (Archaeological Survey of India) இம் மூலத்தில் இருந்து 27 June 2014 அன்று. பரணிடப்பட்டது.. .
Kadamba Kannada inscription at Kamala Narayana Temple.Kamala Narayana Temple, Degaon near Kittur, Karnataka.Kamala Narayana Temple, Degaon, Karnataka.

**கமல நாராயணா கோயில்** (Kamala Narayana Temple) இந்தியாவின் கர்நாடகா மாநிலம் பெல்காம் மாவட்டத்தில் உள்ள தேவ்கானில் அமைந்துள்ளது. இக்கோயில் கதம்ப வம்சத்தால் கட்டப்பட்டது. இந்தக் கோயில் 12 ஆம் நூற்றாண்டில் கதம்ப மன்னர் சிவசித்த பெர்மாடியின் ராணியான கமலா தேவியின் தலைமை கட்டிடக் கலைஞரான திப்போஜாவால் கட்டப்பட்டது.  இந்த கோயில் கி.பி.1174 இல் கட்டப்பட்டது.  இங்கு நாராயணன் முக்கிய தெய்வமாக இருக்கிறார்.

கட்டிடக்கலை
-----------

இக்கோயிலி சிங்கங்கள் மற்றும் மலர் உருவங்கள் உள்ளிட்ட சிற்பங்கள் செதுக்கப்பட்டுள்ளன. இக்கோயிலில் மூன்று கலங்கள் உள்ளன. எனவே திரிகூடக் கோயில்களின் வகைப்பாட்டின் கீழ் வருகிறது.  இங்கு மூன்று சிவாலயங்கள் உள்ளன. முதல் சன்னதியில் நாராயணனின் திருவுருவம் உள்ளது. இரண்டாவதாக இலட்சுமி நாராயணனின் மடியில் இலட்சுமி தேவி அமர்ந்துள்ளவாறு சிலை உள்ளது. மூன்றாவது சன்னதியில் ராணி கமலா தேவியின் சிலை உள்ளது. அவரது உதவியாளர்கள் அவரது இருபுறமும் காணப்படுகின்றனர். கோயிலின் உட்புற மேற்கூரையில் தலைகீழ் வடிவத்தில் பிரமாண்டமான தாமரை மலர் செதுக்கப்பட்டுள்ளது. கோயில் கூரையானது செதுக்கப்பட்ட சிற்ப வேலைப்பாடுகளுடன் கூடிய தூண்களின் மேல் உள்ளது. கர்ஜிக்கும் சிங்கங்களைக் கொண்ட தூண்கள் இந்த தூண்களைச் சுற்றி பிரமிடு கோபுரங்கள் மற்றும் அவற்றுக்கிடையே பெண் குழந்தைகள் மற்றும் மேல் அழகான சுருள் வேலைப்பாடுகள் உள்ளன. கோயிலின் முகப்பில் உள்ள கல் பலகைகளில் கதம்ப வம்சத்தின் சின்னங்கள் மற்றும் பிற உருவங்களும் காணப்படுகின்றன.

மேற்கோள்கள்
-----------

1. 1 2 3 4  Sadashiv S. Mugali, Sadashiv (16 April 2017). "TEMPLE ARCHITECTURE OF KADAMBAS OF GOA: A STUDY". *5th International conference on Recent developments in Engineering science, humanities and management*. .
**கின்னியர்-பெர்ரன் வினை** (*Kinnear–Perren reaction*) என்பது ஆல்க்கைல் பாசுபோனைல் இருகுளோரைடுகள் (RP(O)Cl2) மற்றும் ஆல்க்கைல் பாசுபோனைல் எசுத்தர்கள் (RP(O)(OR')2). தயாரிக்கப் பயன்படும் ஒரு வேதி வினையாகும். கிளே-கின்னியர்-பெர்ரன் வினை என்ற பெயராலும் இந்த கரிமபாசுபரசு வேதியியல் வினை அறியப்படுகிறது. ஆல்க்கைல் குளோரைடு, பாசுபரசு முக்குளோரைடு மற்றும் அலுமினியம் முக்குளோரைடு ஆகியவை இவ்வினைக்கான வினைபடு பொருள்களாகும். ஆல்க்கைல்முக்குளோரோபாசுபோனியம் உப்பு வழியாக இவ்வினை தொடர்கிறது:

RCl + PCl3 + AlCl3 → [RPCl3]+AlCl4−
இந்த முக்குளோரோபாசுபோனியம் இடைநிலையை அலுமினியத் தூளுடன் சேர்த்து குறைப்பு வினைக்கு உட்படுத்தினால் ஆல்க்கைல்முக்குளோரோபாசுபீன்கள் (RPCl2) கிடைக்கும். 

இதே இடைநிலை வேதிப்பொருளை பகுதி நீராற்பகுப்புக்கு உட்படுத்தினால் ஆல்க்கைல்பாசுபோனைல் இருகுளோரைடை அளிக்கிறது:

[RPCl3]+AlCl4− + H2O → RP(O)Cl2 + AlCl3 + 2 HCl

  

கின்னியர்-பெர்ரன் வினை முதலில் வேதியியலாளர் கிளே என்பவரால் தெரிவிக்கப்பட்டது. கின்னியர் மற்றும் பெர்ரன் ஆகியோரால் விரிவாக்கப்பட்டது. நான்கு குளோரினேற்றம் அடைந்த மீத்தேன்கள் (CH4−xClx) தொடர்புடைய CH3-, CH2Cl-, CHCl2-மற்றும் CCl3-பதிலீடு செய்யப்பட்ட வழிப்பெறுதிகளை கொடுக்கின்றன என்பதை இவர்கள் விவரித்தனர். ஐதரசன் சல்பைடை வினைக்குள் கொண்டு வந்தால் ஆல்க்கைல்தயோபாசுபோனைல் இருகுளோரைடுகள் கிடைக்கும் என்பதையும் இவர்கள் விவரித்தனர்.

மேற்கோள்கள்
-----------

1. ↑  Svara, J. (2008).  *Ullmann's Encyclopedia of Industrial Chemistry*.  Weinheim: Wiley-VCH. DOI:10.1002/14356007.a19\_545.pub2. ISBN 978-3-527-30673-2. .
2. ↑  Rachel Waschbüsch; John Carran; Angela Marinetti; Philippe Savignac (1997). "The Synthesis of Dialkyl α-Halogenated Methylphosphonates". *Synthesis* **1997** (7): 727–743. doi:10.1055/s-1997-1417. .
3. ↑  A. M. Kinnear; E. A. Perren (1952). "Formation of Organo-Phosphorus Compounds by the Reaction of Alkyl Chlorides with Phosphorus Trichloride in the Presence of Aluminium Chloride". *J. Chem. Soc.*: 3437–3445. doi:10.1039/JR9520003437.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Aloe|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**மூசம்பரம்** (*ALOE LITTORACIS*) என்பது பூக்கும் தாவர வகையைச் சார்ந்த சதைப் பற்றுள்ள தாவரம் ஆகும். இவை அதிகமாக ஆப்பிரிக்கா கண்டத்தில் தென் ஆப்பிரிக்காவின் வெப்ப மண்டலப்பகுதியில் வளருகிறது.

மேற்கோள்கள்
-----------

1. ↑  Martínez Richart, A.I. (2019). "*Aloe littoralis*". *IUCN Red List of Threatened Species* **2019**: e.T110742454A110742457. doi:10.2305/IUCN.UK.2019-3.RLTS.T110742454A110742457.en.. பார்த்த நாள்: 19 November 2021.
2. ↑  Kutschera-Mitter, L. 1996. Growth strategies of plant roots in different climatic regions. *Acta Phytogeogr. Suec.* 81, Uppsala. ISBN 91-7210-081-8. Published in Persson, H.; Baitulin, I.O. eds. Plant root systems and natural vegetation, Uppsala 1996.
3. ↑  "*Aloe littoralis*", *World Checklist of Selected Plant Families*, Royal Botanic Gardens, Kew, retrieved 2015-08-10
மாதவலாயம் அரசு மேல்நிலைப்பள்ளி கன்னியாகுமரி மாவட்டம்
பள்ளி மாணவர்களின் செயல்பாடுகள்
இப்பள்ளியின் தகவல் தொழில் நுட்ப மன்றம்
**மாதவலாயம் அரசு மேல்நிலைப்பள்ளி**, கன்னியாகுமரி மாவட்டம் தோவாளை வட்டாரத்தில் உள்ள மேல்நிலைப்பள்ளியாகும். இப்பள்ளி நடுநிலைப்பள்ளியாக 1978-ம் ஆண்டு துவங்கப்பட்டு, 1998–ம் ஆண்டு உயர்நிலைப்பள்ளியாக தரம் உயர்த்தப்பட்டது. 2005–ம் ஆண்டு மேல்நிலைப்பள்ளியாக தரம் உயர்த்தப்பட்டது. 2017 ஆம் கல்வி ஆண்டின் படி 300 மாணவ மாணவிகளும் 15 ஆசிரியர்களும் உள்ளனர்.

முன்னாள் மாணவர் சங்கம்
----------------------

இப்பள்ளியில் படித்த முன்னாள் மாணவர்கள் ஒருங்கிணைந்து பள்ளியின் வளர்ச்சிக்காக முன்னாள் மாணவர் சங்கத்தினை நடத்தி வருகின்றனர்.

பள்ளியில் இயங்கி வரும் அமைப்புகள்
---------------------------------

1. நாட்டு நலப்பணித் திட்டம்
2. சாரண சாரணியர் இயக்கம்
3. சுற்றுச்சூழல் மன்றம்
4. பசுமைப்படை
5. செஞ்சிலுவைச் சங்கம்

நாட்டு நலப்பணித்திட்டம்
-----------------------

நாட்டுநலப்பணித்திட்டம் 2015-ம் ஆண்டு இப்பள்ளியில் துவங்கப்பட்டது. இப்பள்ளியில் 11-ம் வகுப்பில் 25 மாணவ மாணவிகளும் 12-ம் வகுப்பில் 25 மாணவ மாணவிகளும் இத்திட்டத்தில் இணைந்து செயலாற்றி வருகின்றனர்.

தகவல் தொழில் நுட்ப மன்றம்
-------------------------

இப்பள்ளியில் மாணவ மாணவிகளுக்கு புதிய தகவல் தொழில்நுட்பங்களை அறிந்து கொள்ள தகவல் தொழில்நுட்ப மன்றம் வாரந்தோறும் செயல்பட்டு வருகிறது.

மேற்கோள்கள்
-----------

வெளி இணைப்புகள்
---------------

புகைப்படத் தொகுப்பு
**இரணியாட்சன்**அல்லது **இரண்யாட்சன்** (Hiranyaksha), ஒரு இந்து புராணக் கதாபாத்திரம் ஆகும். இவர் காசிபர் - திதி தம்பதியரின் மகன். இரணியனின் அண்ணன் ஆவார். பிரம்மாவை நோக்கி கடும் தவம் மேற்கொண்டு, தனக்கு எந்த ஆயுதத்தின் மூலமும் மரணம் ஏற்படக்கூடாது என்றும், மூவுலகத்திற்கும் தான் அரசனாக இருக்க வேண்டி வரம் பெற்றவன். மூவுலகையும் வென்று, பின் பூமியை அபகரித்து பாதாள லோகத்தில் மறைத்து வைத்து, அதர்ம வழியில் வாழ்ந்தவன் இரண்யாட்சன். இரண்யாட்சனின் கொடுமைகளைத் தாங்காத பூமா தேவி, பிரம்மா, இந்திராதி தேவர்களின் வேண்டுகோளை ஏற்று திருமால், வராக அவதாரம் எடுத்து இரண்யாட்சனை தன் கூரிய கோரைப் பற்களால் கடித்துக் குதறி அழித்து, பூமாதேவி, இந்திராதி தேவர்கள் உட்பட மூவலகையும் மீட்டு தர்மத்தை நிலைநாட்டினார்.

திருமால் வராக அவதாரம் எடுத்து இரண்யாட்சனின் தலை கொய்து, பூமாதேவியை மீட்டல்

இவற்றையும் காண்க
----------------

* இரணியகசிபு
* வராக புராணம்
* திதி (புராணம்)

மேற்கோள்கள்
-----------

1. ↑  "Hiraṇyakaśipu consoles his mother and kinsmen [Chapter 2]". 30 August 2022. .
2. ↑   பரணிடப்பட்டது 2014-11-13 at the வந்தவழி இயந்திரம் பக்கம் 424 முதல் 431 வரை
3. ↑  பதினெண் புராணங்கள் நூல், பக்கம் 549, நர்மதா பதிப்பகம், சென்னை

நூல் உதவி
---------

* வராக புராணம், முதல் பகுதி
* வராக புராணம், இரண்டாம் பகுதி

கூடுதல் வாசிப்பிற்கு
--------------------

* பரணிடப்பட்டது 2014-11-13 at the வந்தவழி இயந்திரம்
**அட்டோக் கோட்டை** (Attock Fort) என்பது சிந்து ஆற்றைக் கடந்து செல்லும் தனது படைகளை பாதுகாப்பதற்காக பேரரசர் அக்பரிடம் அமைச்சராகவும் கட்டுமான கண்காணிப்பாளராகவும் இருந்த கவாஜா சம்சுதீன் கவாபி என்பவரின் மேற்பார்வையில் அக்பரின் ஆட்சியின் போது அட்டோக் குர்தில் 1581 முதல் 1583 வரை கட்டப்பட்ட ஒரு கோட்டையாகும்.  அட்டோக் 1758 ஏப்ரல் 28 அன்று மராட்டிய பேரரசால் கைப்பற்றப்பட்டு சிலகாலம் வடக்கு எல்லையாக இருந்தது. அகமது ஷா துரானி அட்டோக்கை மீண்டும் கைப்பற்றி, மூன்றாம் பானிபட் போருக்குப் பிறகு வடக்கில் மராட்டிய முன்னேற்றத்தை நிரந்தரமாக நிறுத்தினார். அட்டோக் போரின் போது ஆப்கான்-சீக்கியப் போர்களில் இது ஒரு முக்கிய பங்கைக் கொண்டிருந்தது.

வரலாறு
------

முகலாயப் பேரரசர் அக்பரின் உத்தரவின் பேரில் 1581 இல் இந்தக் கோட்டை கட்டப்பட்டது. இரண்டு ஆண்டுகளில் கட்டுமானப் பணிகள் நிறைவடைந்தன. அதன் பின்னர் ஆப்கான் படையெடுப்பாளர்களுக்கு எதிராக கோட்டை ஒரு முக்கிய பாதுகாப்புக் கோடாக பயன்படுத்தப்பட்டது. இந்த கோட்டை 1812 இல் சீக்கியர்களால் கைப்பற்றப்பட்டது. இறுதியில் ஆங்கிலேயர்கள் கோட்டையை கைப்பற்றினர்.  1947 இல் இந்தியப் பிரிப்புக்குப் பிறகு பாக்கித்தான் இராணுவத்தின் கட்டுப்பாட்டில் கோட்டை வந்தது.  பின்னர், இது பாக்கித்தான் இராணுவத்தின் 7 வது பிரிவின் தலைமையகமாக மாறியது. 1956 ஆம் ஆண்டில் இந்தக் கோட்டை பாக்கித்தான் இராணுவத்தின் சிறப்பு நடவடிக்கைப் படையான சிறப்பு சேவைகள் குழுவிடம் (எஸ்.எஸ்.ஜி) ஒப்படைக்கப்பட்டது. இன்று கோட்டை அதன் கட்டுப்பாட்டில் உள்ளது.

இடம்
----

இது ஒருபுறம் பெசாவர் சாலைக்கும் மறுபுறம் சிந்து ஆறுக்கும் இடையில் அமைந்துள்ளது.  இது தலைநகர் இஸ்லாமாபாத்திலிருந்து 80 கி.மீ தூரத்தில் அமைந்துள்ளது. இது ஒரு இராணுவத் தளமாக இருப்பதால், கோட்டைக்குள் பார்வையாளர்கள் அனுமதிக்கப்படுவதில்லை.

அம்சங்கள்
---------

இந்தக் கோட்டை 4 வாயில்களையும் அதன் சுவர்கள் 1600 மீ நீளத்தையும் கொண்டுள்ளது. இந்த வாயில்களுக்கு தில்லி வாயில், இலஹோரி வாயில், காபூலி வாயில் மற்றும் மோரி வாயில் என்று பெயரிடப்பட்டுள்ளது. 
  


|  |  |
| --- | --- |
| அட்டோக் கோட்டை | ஆற்றைப் பார்த்தபடி கோட்டை |

குறிப்புகள்
-----------

1. 1 2  "ATTOCK FORT" இம் மூலத்தில் இருந்து 2020-06-26 அன்று. பரணிடப்பட்டது.. .
2. ↑  "A close look on the history of Attock Fort Pakistan with pics". 15 November 2014. .
3. 1 2  "Facts About Attock Fort". 17 February 2019. .
4. ↑  Pervaiz Munir Alvi (24 January 2007). "When Kabul comes to Attock". All Things Pakistan இம் மூலத்தில் இருந்து 12 February 2010 அன்று. பரணிடப்பட்டது.. .

விக்கிமீடியா பொதுவகத்தில்,  
 ***Attock Fort***   
என்பதின் ஊடகங்கள் உள்ளன.
**நூதன் வித்யாலயா கல்விச் சங்கம்** (Nutan Vidyalaya Education Society) இந்தியாவின் கருநாடக மாநிலம் குல்பர்காவை தளமாகக் கொண்ட ஒரு கல்விச் சங்கமாகும். 1907 ஆம் ஆண்டில் நிறுவப்பட்ட இந்த சங்கம் தற்போது 12 நிறுவனங்களை நடத்துகிறது. 1857 ஆம் ஆண்டில் பம்பாய்-மெட்ராசு இரயில் பாதை அமைக்கப்பட்டது. இந்த பாதை குல்பர்கா வழியாக சென்றது. இதனால் நகர இளைஞர்கள் பம்பாய் மற்றும் புனேவில் உயர்கல்வி கற்க இரயில்வே வசதியைப் பயன்படுத்த முடிந்தது. குல்பர்காவிலுள்ள வழக்கறிஞர் விட்டல்ராவ் தியுல்கோங்கர், குல்பர்காவிற்கு சொந்தமாக ஒரு உயர்கல்வி நிறுவனம் இருக்க வேண்டிய நேரம் இது என்று முடிவு செய்தார்.  நூதன் வித்யாலயா 7 மாணவர்கள் மற்றும் அவர்களின் ஆசிரியர் பாபுச்சி கோவிந்த் சாத்தே ஆகியோருடன் ஒரே அறையில் தொடங்கப்பட்டது.  சங்கத்தால் நிறுவப்பட்ட முதல் பள்ளி மராத்தி மொழியிலும், பிராந்தியத்தில் கற்பிக்கும் ஊடகம் உருது மொழியாகவும் இருந்தது.  நூதன் வித்யாலயா கல்விச் சங்கம் ஐதராபாத் நிசாமின் ஆட்சியின் கீழ் மக்களிடையே தேசிய உணர்வுகளைத் தூண்டுவதற்காக உருவாக்கப்பட்டது. நிசாம் அரசாங்கத்தின் கீழ் பள்ளி பல சிரமங்களையும் அவமானங்களையும் சந்திக்க வேண்டியிருந்தது. நூதன் வித்யாலயா கல்விச் சங்கத்த்தின் முயற்சியைக் கைவிட நிசாம் அரசாங்கம் முயற்சித்தது.  சுதந்திரப் போராட்டத்தில் ஏராளமான மாணவர்களும் ஆசிரியர்களும் பங்கு பெற்றனர்.  மகாத்மா காந்தி 1927 ஆம் ஆண்டு மார்ச்சு மாதத்தில் சங்கத்திற்கு வருகை தந்தார்

மேற்கோள்கள்
-----------

1. 1 2  "Hyderabad-Karnataka region’s very own ‘Jnanagang". Indian Express. 15 May 2012.. பார்த்த நாள்: 30 October 2013.
2. 1 2  "Place of patriotism". 27 Dec 2003.. பார்த்த நாள்: 6 November 2013.
3. 1 2  "Colourful start to centenary celebrations of Nutan Vidyalaya". The Hindu. 18 Jan 2007.. பார்த்த நாள்: 6 November 2013.
**பெக்கோட்டி மியூடாய்** *(Peggoty Mutai)* கென்ய நாட்டைச் சேர்ந்த ஒரு வேதியியலாளர் ஆவார். கென்யாவின் கெரிச்சோ நகரத்தில் பிறந்த இவரது ஆர்வங்கள் மருத்துவ வேதியியலின் பக்கம் இருந்தன. குறிப்பாக ஒட்டுண்ணிப் புழுக்களுக்கு எதிரான புதியவகை சிகிச்சை தேடலுடன் இவரது ஆர்வமும் இணைந்து செயல்பட்டன.

கென்யாவின் நைரோபி பல்கலைக்கழகத்தில் கல்வி கற்று இவர் தனது இளம் அறிவியல் பட்டம் மற்றும் மருந்தியல் மற்றும் மருந்து பகுப்பாய்வியல் பாடத்தில் முதுநிலைப் பட்டம் பெற்றார். தென்னாப்பிரிக்காவின் கேப் டவுன் பல்கலைக்கழகத்தில் முனைவர் பட்டத்திற்காக சேர்ந்த இவர் அதை தொடர கனடாவின் மெக்கில் பல்கலைக்கழகத்தில் ஏற்றுக்கொள்ளப்பட்டார். விஞ்ஞானத்தில் பெண்கள் ஈடுபடுவதை ஊக்குவிக்கவும், அவர்கள் தங்கள் ஆராய்ச்சித் திட்டங்களைத் தொடர்வதற்கு அனைத்துலக உதவித் தொகையைப் பெறவேண்டுமென்ற நோக்கத்தோடும் வழங்கப்பட்டு வரும் எல் ஓரியல் யுனெசுக்கோ விருதுக்கு தேர்ந்தெடுக்கப்பட்ட பதினைந்து உறுப்பினர்களில் மியூட்டாயும் ஒருவராக இருந்தார் .

மேற்கோள்கள்
-----------

1. ↑  "FOCUS ON PEGGOTY MUTAI". Women who Mentor and Innovate in Africa. 3 October 2013 இம் மூலத்தில் இருந்து 26 ஜனவரி 2016 அன்று. பரணிடப்பட்டது... பார்த்த நாள்: 16 February 2016.
2. ↑  "The 14th Annual L’ORÉAL-UNESCO Awards For Women in Science". UNESCO. 28 March 2012.. பார்த்த நாள்: 16 February 2016.
**திருநங்கையர் ஆவண மையம்** (ஆங்கில மொழி: *Transgender Resource Center*) என்பது திருநங்கை, திருநம்பி உள்ளிட்ட மாற்றுப் பாலினத்தவர்கள் குறித்த ஆவணக் காப்பகமாகும். இம்மையம் 2016 இல் மதுரை விஸ்வநாதபுரத்தில் திருநங்கை பிரியா பாபுவால் தொடங்கப்பட்டு, தற்போது சின்னசொக்கிக்குளத்தில் இயங்கிவருகிறது.

2019 இல் மதுரை அமெரிக்கன் கல்லூரியில் நடைபெற்ற டிரான்ஸ் திரைப்படத் திருவிழா
அவ்வமைப்பானது தமிழ்நாடு பொது அறக்கட்டளைச் சட்டத்தின் கீழ் பதிவு செய்யப்பட்ட தன்னார்வல அமைப்பாகும். இதன் மூலம் மாற்றுப் பாலினத்தவர்களின் கல்வி, பயிற்சி, சட்ட அலோசனை, கலந்தாய்வு உள்ளிட்ட மேம்பாட்டுப் பணிகளைச் செய்து வருகிறது. பல்வேறு மாணவர்கள், ஆய்வாளர்களுக்கான ஆவணப் பாதுகாப்பகமாகவும் செயல்பட்டுவருகிறது. திருநங்கையர் குறித்தான குறும்படங்கள் மற்றும் ஆவணப்படங்களுக்கான திரைப்படத் திருவிழாவினை ஆண்டுதோறும் நடத்தி வருகிறது.

இங்கு இருநூற்றுக்கும் மேற்பட்ட புத்தகங்கள், 10,000 இற்கும் மேற்பட்ட செய்தித் தொகுப்புகள், அரசாணைகள், நீதிமன்ற ஆணைகள் என மாற்றுப் பாலினத்தவர் தொடர்பான பல தகவல்களைச் சேகரித்து, சேமிக்கப்படுகிறது.

மேற்கோள்கள்
-----------

1. ↑  "A transgender resource centre now favourite stop for scholars, students in Tamil Nadu". டெக்கான் ஹரால்ட்.. பார்த்த நாள்: 24 December 2023.
2. 1 2  "குறும்படங்கள் மற்றும் ஆவணப்படங்களைத் திரையிட்ட திருநங்கையர் ஆவண மையம்!". விகடன்.. பார்த்த நாள்: 24 December 2023.
3. ↑  "First transgender publication and film company opened in Madurai". ஏ.என்.ஐ.. பார்த்த நாள்: 24 December 2023.

வெளி இணைப்புகள்
---------------

* யூட்டியூப் அலைவரிசை
**தாரை** (*Jet*) என்பது ஒரு பாயும் திரவத்தை சிறிய கூர்மையான முனை அல்லது துளையின் வழியாக , அதனை சுற்றியுள்ள ஊடகத்தினுள் பாய்ச்சும் செயலாகும். மேலும், நீண்ட தூரத்தை சிதறாமல் ஜெட்களால் கடக்க இயலும்.

தாரை திரவத்தின் உந்தமானது அதனை சுற்றியுள்ள திரவத்தின் உந்தத்தை விட 'மிக அதிகமாக இருக்கும்.

பயன்பாடு
--------

சில விலங்குகள், குறிப்பாக தலைக்காலிகள் நீரில் உந்தி செல்வதற்கு ஜெட் தத்துவத்தை பயன்படுத்துகின்றன. ராக்கெட் என்ஜின்கள் மற்றும் ஜெட் என்ஜின்களைப் போலவே ஜெட் உந்துவிசை மூலம் நகரும்.

இதனையும் காண்க
--------------

* எரி கற்குழம்பு

குறிப்புகள்
-----------

1. ↑  "Definition of JET" (in en). .

* Pijush K. Kundu and Ira M. Cohen, "Fluid mechanics, Volume 10", Elsevier, Burlington, MA,USA (2008), ISBN 978-0-12-373735-9
* Falkovich, G. (2011). *Fluid Mechanics, a short course for physicists*. Cambridge University Press. பன்னாட்டுத் தரப்புத்தக எண்:978-1-107-00575-4. .

1. "a usually forceful stream of fluid (as water or gas) discharged from a narrow opening or a nozzle." 

2. Pijush K. Kundu and Ira M. Cohen, "Fluid mechanics, Volume 10", Elsevier, Burlington, MA,USA (2008), ISBN 978-0-12-373735-9

3. Falkovich, G. (2011). Fluid Mechanics, a short course for physicists. Cambridge University Press. ISBN 978-1-107-00575-4.
**அணைப்பட்டி வீர ஆஞ்சநேயர் கோயில்** இந்தியாவின் தமிழ்நாட்டிலுள்ள திண்டுக்கல் மாவட்டத்தில் நிலக்கோட்டை அருகே அணைப்பட்டி கிராமத்தில் அமைந்துள்ளது. பிரசித்தி பெற்ற வீர ஆஞ்சநேயர் கோவில் வைகை ஆற்றின் கரையோரத்தில் அமைந்துள்ளது. நிலக்கோட்டையிலிருந்து 10 கிலோமீட்டர் தொலைவிலும் வத்தல்குண்டுவிலிருந்து 21 கிலோமீட்டர் தொலைவிலும் அணைப்பட்டி வீர ஆஞ்சநேயர் கோயில் அமைந்துள்ள இத்தலம் மிகவும் பழமைவாய்ந்ததாகும்.

மூலவரான ஆஞ்சநேயர் ஆறடி உயரத்தில் உள்ளார். வலது கையால் சஞ்சீவி மலையை தூக்கியபடியும், இடது கையை தொடையில் வைத்தும் உள்ளார். இவருடைய கண்களில் ஒன்று அயோத்தியையும், மற்றொன்று பக்தர்களை பார்ப்பதாகவும் நம்புகிறார்கள்.

இக்கோயிலில் விநாயகர், நாகர், சப்தகன்னியர்கள் மற்றும் கருப்பண்ணசாமி சன்னதிகள் உள்ளன. நவகிரகங்களுக்காக பீடம் அமைக்கப்பட்டுள்ளது.

தல வரலாறு
---------

அம்மைநாயக்கனூர் சமீந்தாரான காமயசாமி என்பவரின் கனவில் ஆஞ்சநேயர் தோன்றி இவ்விடத்தில் சுயம்புவாக இருப்பதை தெரிவித்தார். இத்தலத்தில் தாழம்பூ புதரை சுத்தம் செய்து பார்த்தபோது சிறிய பாறையாக இருந்தமையை தோண்டி சுயம்பு ஆஞ்சநேயராக வழிபட்டுள்ளனர். ஜமீன்தார் இக்கோயிலை கட்டியுள்ளார்.

மேற்கோள்கள்
-----------

1. ↑  தினத்தந்தி (2021-08-08), "தடையை மீறி தர்ப்பணம் செய்ய குவிந்த மக்கள்", *www.dailythanthi.com*, retrieved 2023-12-23
2. ↑
3. ↑  "அணைப்பட்டி சிறீ ஆஞ்சநேயர்". தினமணி.. பார்த்த நாள்: 23 December 2023.
தமிழ்நாடு பிரித்தானிய ஆட்சிக்கு உட்பட்டிருந்த போது சமூக, பொருளாதார, அரசியல் நோக்கில் அது மிகவும் பிற்படுத்தப்பட்ட ஒரு ஆட்சிப்பகுதியாக இருந்தது. சாதி அமைப்பின் படி அனேக தமிழர்கள் சூத்திரர்களாக கருதப்பட்டார்கள். பெண்கள் தமது உரிமைகளை நிலை நிறுத்த முடியாமல் கல்வி, வேலை வாய்ப்புக்கள் இன்றி அடக்கப்பட்டு இருந்தார்கள். சமூகத்தின் மீது மூடநம்பிக்கைகளும் சமயமும் இறுகிய பிடியைக் கொண்டிருந்தது. கல்வியை சிறுபான்மையினர் மட்டுமே பெற்றிருந்தனர். பெரும்பானமையானோர் கிராமத்தில் வேளாண்மையே பிரதானமாக நம்பி இருந்தார்கள். இந்தியாவின் அரசியல் மையம் வட நாட்டிலிலேயே இருந்தது. பாரதியின் பாட்டுக்களில் இத்தகைய நிலைகளில் பலவற்றை அவன் விபரித்து பாடியிருக்கிறான். இத்தகைய சூழலில்தான் **தமிழில்நாட்டில் சீர்திருத்தங்கள்** பல தலைவர்களால் முன்னெடுக்கப்பட்டது. இதக் கட்டுரை தமிழ்நாட்டில் மேற்கொள்ளப்பட்ட, தொடர்ந்து முன்னெடுக்கப்படும் சீர்திருத்தங்களை விபரித்து மதிப்பிடும்.

இட ஒதுக்கீடு
------------

தமிழ்நாட்டில் 80% மேற்பட்டோர் உயர்சாதி அல்லாதோர். சமூகத்தின் அதிகார சட்ட பொருளாதார சமய அலகுகளை கட்டுப்படுத்திய உயர்சாதியினர் பெரும்பான்மையினரின் முன்னேற்றத்தையும் கட்டுப்படுத்தினர். கல்வி, அரசு, வணிகச் சூழல் ஆகிய கட்டமைப்புகள் இத்தகைய நிலையையே பேணின. இதை உடைக்க அரசிலும், கல்வியிலும் இட ஒதுக்கீடு அவசியம் என உணரப்பட்டது. இந்த அடிப்படையில் 50% மேற்பட்ட இடங்கள் தமிழ்நாட்டில் ஒதிக்கீடு செய்யப்பட்டன.

நிலச்சீர்திருத்தம்
------------------

*முதன்மைக் கட்டுரை: தமிழ்நாட்டில் நிலச்சீர்திருத்தம்*

தமிழ்நாட்டில் அதிகாரம் வர்க்கத்தில் ஒரு பிரிவிர் நிலக்கிழார்களே. இவர்கள் பெரும்பான்மை நிலத்தை உரிமையாக்கி, பெரும்பான்மை தொழிலாளர்களை, சில வேளைகளில் கொத்தடிமையாகவும் வைத்து தமது செல்வாக்கை நிலை நிறுத்தி வந்தனர். நிலத்தில் உழைக்கு விவசாயி பெரும் நிலம் அற்றே இருந்தார். இதை நிவர்த்தி செய்ய நிலச்சீர்திருத்தம் கொண்டுவரப்பட்டது.

அனைவருக்கும் இலவசக் கல்வி
-------------------------

கல்வியே சமூக பொருளாதார மேம்பாட்டை உந்தும் கருவி. சமூக ஏற்றதாழ்வை கட்டுபடுத்தக்க வல்ல கருவி. சாதித் தொழில்களை விடுத்து புதுத் தொழில்களை மேற்கொள்ளவும் கல்வி அவசியம். கல்வியின் அவசியம் தமிழ்நாட்டினாரால் நன்கு உணரப்பட்டது. எனினும் நடைமுறைப்படுத்தல் தாமதமாகவே இருந்தது. ஏழ்மை ஒரு பெரும் தடையாக இருந்தது. பசியே மாணவர்கள் பாடசாலைக்கு வாராததற்கு ஒரு முக்கிய காரணம் என காமராஜர் கண்டறிந்தார். பள்ளியில் மதிய உணவை வழங்கி மாணவர்கள் பள்ளிக்கு வருவதை ஊக்குவித்தார்.

பெண்கள் உரிமைகள்
----------------

தொழில்மயமாக்கம்
---------------

இவற்றையும் பாக்க
----------------

* குழந்தைத் தொழிலாளர்
* தமிழ்நாட்டின் ஏழ்மை நிலை
* தமிழ்ச் சமூகத்தில் கொத்தடிமைகள்
* தமிழ்நாட்டில் பெண் சிசுக் கொலை
* பெண்களுக்கான 33% ஒதுக்கீடு
* தென் இந்திய மாநிலங்களின் மனித முன்னேற்ற ஒப்பீடு
**மலேசியத் தமிழ்ச்சமய பேரவை** என்பது மலேசியாவில் தமிழ் சமய அமைப்புக்கான பொதுவான தளத்தை அமைப்பதற்கான ஒரு முயற்சியாகும். 2018 ஆம் ஆண்டு ஆகத்து மாதம் 4 ஆம் தேதியன்று உலக தமிழர் பதுகப்பு செயலகம் நகர்வில், விஸ்மா துன் சம்பந்தன், கோலாலம்பூரில் இவ்வமைப்பு தொடங்கப்பட்டது. இந்த கூட்டத்தில் இருண்டு முக்கிய தீர்மானங்களாக; தமிழ் சமயமே, தமிழரின் சமய அடையாளமாகும், தமிழ்ச் சமய பேரவை அமைத்து சமய நடவடிக்கைகளை முன்னெடுத்தல் எனும் மேலும் பத்து பரிந்துரைகள் முன்மொழியப்பட்டு ஏற்கப்பட்டது.

  

15 09 2019, மலேசியா தமிழ்ச் சமய பேரவை நகர்வில் முதலாம் தமிழ்ச் சமய மாநாடு 2019 நடந்தேறியது. நாடு முழுவதிலுமிருந்து திரு முருகன் பத்துமலை திரு கோயில்  மண்டபத்திற்கு சுமார் 1000 பெர், திரண்டு இக்கூட்டத்தில் கலந்து கொண்டண. இம் மாநாடுன் கருப்பொருளாக தமிழ் சமய மீள்ச்சியே தமிழர் இனத்தின் எழுசியே என்ற முழக்கத்துடன் இனிதே நகர்ந்தது. தமிழ் வாழ்வியல் இயக்கம் மற்றும் வள்ளலார் அன்பு நினலயம், கோவை பேரூராதீனத்தின் திருப்பெருந்திரு சாந்தலிங்க மருதாசல அடிகளார், தொல்காப்பிய செம்மல்  தமிழ்திரு இர. திருச்செல்வனார் ஐயா(தமிழியல் ஆய்வுக் களம்  மலேசியா) , மற்றும் மலேசிய சைவ நற்பணிக் கழக தலைவர் திருமுறைச் செம்மல் முனைவர் நா தர்மலிங்கம் ஐயா, ஆகியோரின் ஆதரவால் பேரவை நடைபெற்றன.

குறிப்புகள்
-----------

1. ↑   *JOURNAL OF TAMIL PERAIVU*. **12**. Department of Indian Studies Faculty of Arts and Social Sciences University of Malaya. 2023-08-28. பக். 136. .
2. ↑  "எது தமிழர்களின் மதம்?". *Nakkeran*. 29. .
3. ↑  இரா. சீதா லட்சுமி. 9. .
4. ↑  "மலேசிய தமிழ்ச்சமயப் பேரவையின் ஏற்பாட்டில் தமிழ்ச்சமய மாநாடு 2019 மிக வெற்றிகரமாக நடந்தேறியது". September 22, 2019. .
5. ↑  "உலகதமிழர் பாதுகாப்பு செயலகம் நகர்வில் தமிழிர் சமைய இரண்டாவது ஆய்வு அமர்வு". June 22, 2019. .
6. ↑  சொல்கிறார், பெயரிலி (2019-09-09). "மலேசிய தமிழ்ச் சமயப் பேரவை ஏற்பாட்டில் தமிழ்ச் சமய மாநாடு – மலேசிய தமிழர்கள் அனைவரும் திரண்டு வருக..!" (in ta-IN). .